MT
C 24/46
Il-Ġurnal Uffiċjali tal-Unjoni Ewropea
17.1.2022
4.
Ir-raba’ motiv: il-Kummissjoni ma bagħtitx kopja tad-deċiżjoni tagħha lil min ressaq l-ilment, konformement mat-tielet subparagrafu tal-Artikolu [24](2) tar-Regolament tal-Kunsill (UE) 2015/1589. 5.
Il-ħames motiv: il-Kummissjoni ma ħaditx il-miżuri meħtieġa lanqas wara li ġiet mistiedna tagħmel dan fit-22 ta’ Ġunju 2021 konformement mal-Artikolu 265 TFUE.
(1)
Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).
Rikors ippreżentat fit-3 ta’ Novembru 2021 – Hoteles Olivencia vs EUIPO – Corporacion H10 Hotels (HOTELS HO) (Kawża T-707/21) (2022/C 24/60) Lingwa tar-rikors: l-Ispanjol Partijiet Rikorrent: Hoteles Olivencia, SL (Almería, Spanja) (rappreżentant: S. Mohamed Acosta, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Corporacion H10 Hotels, SL (Barcelona, Spanja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrenti quddiem il-Qorti Ġenerali Trade mark kontenzjuża kkonċernata: applikazzjoni għar-reġistrazzjoni tat-trade mark figurattiva tal-Unjoni Ewropea HOTELES HO – Applikazzjoni għal reġistrazzjoni Nru 18 202 245 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tar-Raba’ Bord tal-Appell tal-EUIPO tas-27 ta’ Awwissu 2021 fil-Każ R 782/2021-4
Talbiet Ir-rikorrenti titlob li l-Qorti Ġenerali jogħġobha: — Tannulla d-deċiżjoni kkontestata, tirrikonoxxi r-reġistrazzjoni tat-trade mark kontenzjuża, u tikkundanna lill-opponent għall-ispejjeż tal-applikazzjoni oriġinali ta’ reġistrazzjoni tat-trade mark. — Sussidjarjament, fil-każ fejn ir-rikors jiġi miċħud, tikkundanna kull parti għall-ispejjeż rispettivi tagħha, fid-dawl tal-materja kkonċernata u tal-apparenti kumplessità tagħha minħabba diversi tibdiliet ta’ direzzjoni fid-deċiżjonijiet ta’ kull istanza, ċirkustanzi li għandhom jittieħdu inkunsiderazzjoni flimkien mad-dispożizzjonijiet tal-Artikolu 109(3) tar-Regolament (UE) 2017/1001 tal-Parlament Ewropew u tal-Kunsill.
Motivi invokati — Inkwistjoni hemm l-applikazzjoni jew in-nuqqas ta’ applikazzjoni tal-Artikolu 8(1)(b) u b’konsegwenza ta’ din l-applikazzjoni (jew ta’ dan in-nuqqas ta’ applikazzjoni) in-nuqqas ta’ applikazzjoni tal-Artikolu 8(5) tar-Regolament (UE) 2017/1001 tal-Parlament Ewropew u tal-Kunsill. — Żball ibbażat fuq in-nuqqas ta’ applikazzjoni tal-Artikolu 109/(3) tar-Regolament (UE) 2017/1001 tal-Parlament Ewropew u tal-Kunsill.